Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 8460

2. Megjegyzés. – Az Emberi Tényező alapelvek alkalmazására vonatkozó útmutató anyag az Emberi Tényező Oktatási Kézikönyvben (Doc.9683) található. 4.1.6 Ajánlás. – I. kategóriájú műszeres megközelítési és leszállási műveletek végrehajtására szolgáló futópályákkal rendelkező repülőtereken a talajszél, a futópálya látástávolság és felhőalap magasság, levegő és harmatpont hőmérséklet és atmoszférikus nyomás mérésére vagy megbecslésére, amelyik megfelelő, és figyelésére és távkijelzésére szolgáló automatizált berendezéseket kell felszerelni. Ezeknek a berendezéseknek integrált automatikus rendszereknek kell lenniük, amelyek a fel- és leszállási műveleteket befolyásoló meteorológiai paraméterek begyűjtését, feldolgozását, szétosztását és valósidejű kijelzését végzik. Az integrált automatikus rendszerek tervezésénél figyelembe kell venni az Emberi Tényezők alapelveket, és támasztó eljárásokat kell tartalmazniuk. 4.1.7 Ajánlás. – Ahol integrált automatikus rendszert használnak a meteorológiai információk szétküldésére/kijelzésére, ez legyen alkalmas azon meteorológiai elemek adatai manuális bevitelének elfogadására, amelyek automatikus eszközökkel nem figyelhetők meg. 4.1.8 A megfigyelések egyaránt alapját képezik azon jelentések elkészítésének, amelyeket amegfigyelést végző repülőtéren terjesztenek, valamint azoknak, amelyeket e repülőtéren kívül terjesztenek. 4.1.9 A meteorológiai elemek térbeli és időbeli változékonysága, az észlelési technika és bizonyos elemek meghatározása által okozott bizonytalanságok miatt, egy jelentésben bármely elemre megadott jellemző értéket a fogadónak úgy kell értelmeznie, hogy az a tényleges viszonyok legjobb megközelítése a megfigyelés idején. Megjegyzés – A mérések, illetve megfigyelések üzemeltetési szempontból kívánatos és jelenleg elérhető pontosságára vonatkozó tájékoztató anyagot az A Melléklet tartalmaz. 4.2 Légiforgalmi szolgáltató hatóságok és meteorológiai hatóságok közötti egyezmény Ajánlás. – A meteorológiai hatóság és az illetékes ATS hatóság között megállapodást kell létrehozni többek között a következőkre kiterjedően:

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes